આમ, સ્પષ્ટ થાય છે કે, મિલકત તબદીલી અધિનિયમની કલમ-૪૧ જોગવાઈ કરે છે કે, જો જાહેર રેકોર્ડમાં એક ચોક્કસ વ્યક્તિને માલિક હોવાનું દર્શાવવામાં આવી હોય અને ખરેખરો માલિક તેવો જાહેર રેકોર્ડ સુધરાવવા માટે કોઈ પગલાં લેતો નથી તો ત્યાર બાદ જો એક ત્રાહિત વ્યક્તિ મિલકતની માલિકી દર્શાવતા જાહેર રેકોર્ડમાં અસ્તિત્વમાન / દાખલ થયેલ વિગતના આધારે ગેરમાર્ગે દોરવાઈને મિલકત ખરીદે છે તો પછી આવો ખરીદનાર કિંમત બદલનો શુદ્ધબુદ્ધિનો ખરીદદાર બને છે અને મિલકત પરત્વે કાયદેસરનું ટાઈટલ પ્રાપ્ત કરે છે, ભલે પછી તેના વેચાણ આપનાર પાસે મિલકત પરત્વે કોઈ ટાઈટલ ન હોય.